8 วิธีที่ทำให้ชีวิตคู่ของคุณยืนยาว

ชีวิตคู่ เป็นสิ่งที่ใครหลายคนต้องเฝ้าฝัน ว่าสักวันหนึ่งจะได้เริ่มต้นสร้างครอบครัวที่มีความสุข ซึ่งกว่าจะหาคนที่เข้ากับเราได้ รักเราในแบบที่เราเป็น ก็ว่ายากมากแล้ว บางคนต้องรอนาน บางคนต้องรอเกือบทั้งชีวิต บางคนอาจโชคดี ที่ได้เจอคนๆนั้นเร็ว แต่จริงๆแล้ว การได้พบกับคู่ครอง ที่ใครต่อใครก็ว่าเป็นสิ่งที่ยาก แต่การประคับประคองชีวิตคู่ให้มีความสุข และอยู่ด้วยกัน ดูแลกันจนแก่เฒ่านั้น เป็นสิ่งที่ยากยิ่งกว่า เพราะการอยู่ร่วมกับอีกคนหนึ่ง ที่มาจากต่างที่ ต่างครอบครัว สิ่งแวดล้อม และการเลี้ยงดูที่ต่างกันนั้น ย่อมเป็นสิ่งที่ท้าทาย และมีอุปสรรคอยู่เสมอ ดังนั้นในบทความนี้จึงขอเสนอ 8 วิธี ที่จะช่วยให้คุณประคับประคองชีวิตคู่ของคุณให้มีความสุข

พยายามไม่อยู่ร่วมกันกับครอบครัวของคู่ครองของคุณ

การที่เราอยู่อาศัยในครอบครัวใหญ่ อยู่ร่วมกับคนครอบครัวของคู่ครองของคุณนั้น มันอาจจะดูเป็นเรื่องธรรมดาในวัฒนธรรมเอเชีย ที่มักทำกันมาแต่เนิ่นนาน แต่ความจริงแล้วนั้น แม้ว่าจะเป็นครอบครัวใหญ่ แต่พวกเขาก็เป็นคนอื่นๆ ที่อาจเป็นปัจจัยที่ทำให้คุณอาจจะต้องทะเลาะกันเพราะคนอื่น และคุณทั้งคู่ก็ไม่สามารถเป็นตัวของตัวเองได้อย่างสมบูรณ์ มันจะมีความอึดอัดเข้ามาเกี่ยวข้อง ดังนั้น อันดับแรกในการที่จะเริ่มต้นชีวิตคู่นั้น คุณกับคนรักของคุณ ควรจะต้องมีที่ของคุณเอง และไม่อาศัยอยู่รวมกับครอบครัวใหญ่

ไม่ควรเปรียบเทียบครอบครัวของคุณกับคนอื่น

สิ่งนี้ หลายๆคนอาจจะนำไปพูดกับคู่รักของคุณจนติดปาก ว่า ทำไมเราไม่เหมือนบ้านอื่น หรือ ทำไมคุณไม่เหมือนคนคนนั้น ซึ่งแน่นอนว่า คนละคนกัน จะให้ไปเหมือนกันได้อย่างไร คุณควรที่จะโฟกัสกับคู่ของคุณ อะไรที่ทำให้คู่ของคุณมีความสุข ไม่ว่าจะเป็นกิจกรรม หรือไลฟ์สไตล์ สร้างสิ่งที่เป็นของคุณเอง โดยไม่เปรียบเทียบกับใคร เพราะนั่น มันอาจะทำให้บั่นทอนจิตใจของผู้ที่ได้รับฟัง ซึ่งอาจพัฒนาเป็นความบาดหมางในอนาคตได้

รู้จักหน้าที่ และสถานะของตัวเอง

ในการรู้จักหน้าที่ของตัวเองนั้น เป็นสิ่งที่ดีเสมอ โดยเฉพาะอย่างยิ่ง หน้าที่ในครอบครัว ทีรู้ตัวว่า การเป็นสามี ภรรยากันนั้น ต้องมีการดูแลเอาใจใส่ สนับสนุนซึ่งกันและกัน ลดการแข่งขันกันเองในครอบครัว ซึ่งนี่จะทำให้บรรยากาศในครอบครัวนั้นดีมาก