6 ดาราฮอลลีวู้ดที่หลงรักเมืองไทยเข้าอย่างจัง

ประเทศไทย มีชื่อเสียงเป็นอย่างมากในด้านการท่องเที่ยว ด้วยการที่มีธรรมชาติที่สวยงาม ผู้คนอัธยาศัยดี อาหารรสเลิศ และผลไม้นานาชนิดที่อร่อย รวมทั้งยังไม่แหล่งท่องเที่ยวระดับไฮเอนด์สุดหรู ไว้ตอนรับผู้ที่มีชื่อเสียงระดับโลกมาตั้งแต่ไหนแต่ไรแล้ว  ดังนั้นเมืองไทย จึงมีแหล่งท่องเที่ยวที่เหมาะกับนักท่องเที่ยวทุกรูปแบบ ไม่ว่าจะเป็นการท่องเที่ยวแบบ 5 ดาว บริการชั้นเลิศ หรือจะเป็นแบบประหยัด ซึ่งทุกรูปแบบการท่องเที่ยวนั้น ประเทศไทยเรา ก็ให้บริการนักท่องเที่ยวได้แบบไม่ขาดตกบกพร่อง จึงไม่แปลกใจเลยว่า มีชาวต่างชาติมากมาย ที่อยากกลับมาเที่ยวประเทศไทยอีกครั้ง และนี่คือเหล่านักแสดงฮอลลีวู้ดที่หลงรักเมืองไทย และมักจะหาเวลาว่าง เพื่อมาพักผ่อนยังประเทศของเรา

ลีโอนาร์โด ดิคาปริโอ

คนไทยรู้จักเขาดีในนามของ แจ๊ค แห่งภาพยนตร์เรื่องไททานิก ซึ่งโด่งดังเป็นอย่างมากเมื่อยี่สิบกว่าปีก่อน แต่จริงๆแล้ว เขาเป็นนักแสดงที่มีความสามารถด้านการแสดงสูงมาก และถือว่าประสบความสำเร็จจากเส้นทางการเป็นนักแสดงอย่างสูง เมื่อเขาได้รับรางวัลออสการ์ สาขานักแสดงนำชาย เมื่อปี 2016 ลีโอนาร์โด เคยได้มาเมืองไทย เพื่อมาถ่ายทำภาพยนตร์เรื่อง เดอะบีช ที่อ่าวมาหยา และหลังจากนั้น เขาก็ได้มาเยือนไทยอีกหลายครั้ง โดยมีคนพบเห็นเขาในคราบนักท่องเที่ยว มาเที่ยวปางช้าง และได้เห็นความรัก ความเอ็นดูที่เขามีให้ต่อช้าง ซึ่งสร้างความประทับใจให้กับผู้พบเห็นเป็นอย่างมาก และเขาก็เป็นนักอนุรักษ์ตัวยง เมื่อการจากไปของพะยูนน้อย น้องมาเรียม เขาก็ได้แสดงความเสียใจผ่านทางทวิตเตอร์ของเขาอีกด้วย

แองเจลิน่า โจลี่

หนึ่งนักแสดงหญิงมากความสามารถ ที่เป็นผู้หญิงแห่งแรงบันดาลใจของผู้คนทั้งโลก เนื่องจากการที่เธอเป็นคนที่จิตใจโอบอ้อมอารีแก่เพื่อนมนุษย์ และประสบความสำเร็จในหน้าที่การงานเป็นอย่างมาก แองเจลิน่า โจลีเป็นผู้ที่มีความผูกพันกับภาคพื้นเอเชียตะวันออกเฉียงใต้เป็นอย่างมาก เนื่องจากที่เธอมักยื่นมือเข้าช่วยผู้ลี้ภัยจากสงคราม จนได้รับสัญชาติกัมพูชาด้วย กับเมืองไทย เธอก็มักมาเยี่ยมเยือนอยู่บ่อยครั้ง ทั้งเป็นทางการ และไม่เป็นทางการ โดยเธอเข้าเยี่ยมผู้ลี้ภัยชาวพม่า ในเขตดินแดนประเทศไทยเมื่อไม่นานมานี้ และยังสร้างความฮือฮาเป็นอย่างมาก เมื่อเธอเดินทางมาสักกับอาจารย์หนู กันภัย บนแผ่นหลังของเธอ และหลังจากนั้น ก็ทำให้ชื่อเสียงของอาจารย์หนูดังเป็นพลุแตก