สบู่มหัศจรรย์ที่เป็นมากกว่าสบู่

ใครจะรู้บ้างว่า สบู่ ก้อนกลมๆ ที่เราใช้ทำความสะอาดร่างกายทุกเช้า เย็นในปัจจุบันนี้ ได้กลายเป็นมากกว่าสบู่ไปแล้ว ซึ่งในความเป็นจริง การนำสบู่มาแกะสลัก หรือทำเป็นรูปร่างต่างๆ และถูกนำมาเป็นของชำร่วย หรือของขวัญ ให้แก่กัน ได้รับความนิยมมาในขณะหนึ่งแล้ว แต่สิ่งที่ต้องสร้างความตกตะลึงให้กับพวกเรานั้น คือ เราได้มีโอกาสได้เห็นผลงานของศิลปินสาวชาวรัสเซียท่านหนึ่ง ซึ่งเป็นเจ้าของบัญชีอินสตาแกรมชื่อ omnom_soap ที่เธอได้รังสรรค์ และประดิษฐ์สบู่ ด้วยศิลปะชั้นยอด โดยการปั้น ลงสี และแกะสลักสบู่ เป็นรูปร่างต่างๆ ได้แบบเสมือนจริง จนเราแทบแยกไม่ออกเลยว่า อันไหนเป็นสบู่หรือของจริง ซึ่งเป็นการสร้างคุณค่าให้กับงานศิลปะจากสบู่เป็นอย่างมาก เนื่องจากผลงานของเธอนั้น ดูเหมือนเป็นของจริงเป็นอย่างมาก และสามารถเก็บไว้ได้นาน ไม่เน่าเสียแน่นอน จึงเป็นไอเดียการทำของขวัญที่แสนพิเศษ ที่คุณจะมอบให้ใครสักคน และของขวัญนั้นก็จะไม่เน่าเสีย ทำให้ความทรงจำนั้นคงอยู่ตลอดไป และนี่เป็นตัวอย่างของผลงานของเธอ ซึ่งพวกเราคัดสรรมาให้ทุกท่านได้ชมกันค่ะ ว่าจะน่าตะลึงขนาดไหน

ชุดผักดองนานาชนิด

ฝีมือการแกะสลักของเธอนั้น นับว่าอยู่ในระดับปรมาจารย์เลยทีเดียว เพราะผักแต่ละชนิดนั้น เหมือนจริงจนแทบไม่ออก คงจะดีไม่น้อยเลย ถ้าได้ชุดนี้ไปตกแต่งโต๊ะอาหารที่บ้าน คงเพิ่มความอยากอาหารให้คุณมากเลยทีเดียว

วอฟเฟิลราสเบอรี่

นี่ถ้าไม่หยุดพวกเราไว้ก่อน พวกเราคงหยิบทานไปแล้ว โดยไม่ได้คิดเลยว่าเป็นสบู่ คุณลองซูมดูลายหยักของวอฟเฟิลและราสเบอรี่นั่นสิ เหมือนจริงแทบทุกกระเบียดนิ้ว

รูปภาพจากศิลปินในตำนานในไซส์มินิ

เธอช่างมีพรสวรรค์ และความคิดสร้างสรรค์ไม่เบาเลยจริงๆ ซึ่งจริงๆแล้ว เราสามารถรวมเอารูปภาพจากศิลปินดังๆทั่วโลก มาย่อส่วนแล้วนำมาประดับบ้านได้ โดยที่ไม่ต้องเปลืองที่วางให้มากเลย เพราะได้ย่อส่วนขนาดของรูปวาดต่างๆนั้น มาในไซส์มินิให้ท่านแล้ว