7 ข้อเท็จจริงที่น่าประหลาดใจเกี่ยวกับ Sasha Obama

ตั้งแต่อดีตประธานาธิบดีบารัค โอบามา ของสหรัฐอเมริกาเข้ารับตำแหน่งในปี 2552 ครอบครัวโอบามาได้รับความสนใจจากสาธารณชนภายใต้การดูแลรักษาความปลอดภัยอย่างเข้มงวด และด้วยความสนใจที่ บารัค และมิเชล โอบามาได้รับในฐานะประธานาธิบดีและสุภาพสตรีหมายเลขหนึ่งแห่งสหรัฐอเมริกา ลูกสาวสองคนของพวกเขา มาเลีย และ ซาช่า จึงพลอยได้รับความสนใจไปด้วยเช่นกัน เมื่อครอบครัวย้ายเข้ามาอยู่ในทำเนียบขาวครั้งแรก สาวน้ยมาเลียและซาช่ามีอายุเพียง 10 และ 8 ปีตามลำดับ และไม่ค่อยมีใครรู้จักเธอเท่าไหร่ เพราะภาพลักษณ์ของพวกเธอถูกจำกัด และควบคุมอย่างเข้มงวดเป็นเวลาหลายปี ในตอนนี้ สาวน้อย Sasha ได้เติบโตเป็นผู้ใหญ่และมีอายุ 18 ปี เธอเริ่มเป็นที่รู้จักมากขึ้นกว่าตอนที่พ่อของเธอยังดำรงตำแหน่งประธานาธิบดีของสหรัฐอเมริกา ไหนมาลองดูกันซิว่า มีอะไรที่เรารู้เกี่ยวกับสาวน้อยคนเล็กของบ้าน โอบามากันบ้างค่ะ และนี่เป็นความความจริงที่เกี่ยวกับ ซาช่า โอบามา

เธอเป็นหนึ่งในเด็กที่อายุน้อยที่สุดที่อาศัยอยู่ในทำเนียบขาว

เมื่ออายุได้ 8 ปี สาวน้อยซาช่าเป็นหนึ่งในคนอายุน้อยที่สุด ที่อาศัยอยู่ในทำเนียบขาว เมื่อครอบครัวของเธอย้ายเข้ามาในปี พ.ศ. 2552 เธอเป็นเด็กที่อายุน้อยที่สุดที่เคยอาศัยอยู่ในทำเนียบขาว นับตั้งแต่ยุคของ จอห์น เอฟ. เคนเนดี จูเนียร์ เมื่อปี ค.ศ. 1961 หรือในปี พ.ศ. 2504 นั่นเอง

สาวน้อยซาช่า เกิดในปี พ.ศ. 2544

ซาช่า โอบามา เกิดเมื่อวันที่ 10 มิถุนายน พ.ศ. 2544 ที่เมืองชิคาโก ในรัฐอิลลินอยส์ ที่โรงพยาบาลแห่งมหาวิทยาลัยชิคาโก เธอเข้าเรียนที่โรงเรียน University of Chicago Laboratory School ในเมืองชิคาโกจนกระทั่งครอบครัวของเธอย้ายไปกรุงวอชิงตันดีซีในปี พ.ศ. 2552

ชื่อจริงเธอไม่ใช่ ซาช่า

หลายคนอาจไม่รู้เรื่องนี้ แต่ ชื่อ ซาช่า ไม่ใช่ชื่อจริงของสาวน้อยคนเล็กของบ้านโอบามา ชื่อจริงของเธอคือ Natasha Obama และนี่เป็นข้อมูลที่ถูกเก็บเป็นความลับ จนกระทั่งในช่วงฤดูร้อนเมื่อปี พ.ศ. 2559 เมื่อซาชาต้องใช้ชื่อจริงของเธอในการ สมัครงานที่ร้านอาหารทะเล ในไร่องุ่น Martha’s เธอก็ได้ทำงานเป็นพนักงานทำความสะอาดโต๊ะอาหารและแคชเชียร์ที่นั่น