ผลข้างเคียงของกะทิ

ในอาหารไทย รวมไปถึงขนมไทยต่างๆ ล้วนแต่มีส่วนผสมของกะทิแทบทั้งนั้น เนื่องจากบ้านเราเป็นแหล่งเพาะปลูกที่สำคัญของมะพร้าว ดังนั้น คนไทยจึงประยุกต์ และทำผลิตภัณฑ์ต่างๆที่ทำจากมะพร้าว และกะทิ ก็เป็นหนึ่งในผลิตผลจากมะพร้าว ที่คนไทยนิยมทำมาทำอาหารนั่นเอง แต่เมื่อบริโภคกะทิมากเกินไป อาจทำให้เกิดผลข้างเคียงได้ เนื่องจากในกะทิปริมาณไขมันสูง และสาเหตุนี่เอง ทำให้เกิดผลข้างเคียงที่อาจเกิดขึ้นได้ ดังนี้

น้ำมันในกะทิอาจทำให้ปริมาณคลอเรสเตอรอลในเลือดสูงขึ้น

เนื่องจากน้ำมันมะพร้าวที่ได้จากกะทิประกอบด้วยกรดไขมันอิ่มตัวมากถึง 90 เปอร์เซ็นต์ และมีกรดไขมันที่ไม่อิ่มตัวอีกปริมาณเล็กน้อย แม้ว่าจากผลการวิจัย พบกว่ากรดไขมันอิ่มตัวที่เป็นส่วนประกอบของน้ำมันมะพร้าวสามารถลดปริมาณไขมันร้าย และเพิ่มปริมาณไขมันดี ทั้งยังมีฤทธิ์เสริมสร้างภูมิคุ้มกัน เพราะกรดไขมันชนิดของน้ำมันมะพร้าวนี้ มีโครงสร้าง และเป็นประเภทเดียวกับกรดไขมันที่พบได้ในน้ำนมแม่ แต่ทั้งนี้ทั้งนั้น ก็ยังถือว่าน้ำมันมะพร้าวประกอบด้วยไขมันจำนวนมาก ซึ่งถ้าบริโภคมากเกินพอดี อาจส่งผลทำให้ปริมาณคลอเรสเตอรอลในร่างกาย เพิ่มสูงขึ้นได้