6 เหตุผลที่ทำไมในประเทศไทยจึงมีซิงเกิ้ลมัมอยู่มากมาย

ในปัจจุบัน พบว่าปริมาณของซิงเกิ้ลมัม หรือคุณแม่เลี้ยงเดี่ยวในประเทศไทยนั้น มีเพิ่มขึ้น และทำให้เราคิดว่าเป็นเรื่องปกติไปแล้ว แต่ในความเป็นจริงแล้ว ไม่ได้มีเพียงแต่ประเทศไทยเท่านั้น ที่มีจำนวนซิงเกิ้ลมัมมากขึ้น แต่เป็นทั้งโลก ที่มีจำนวนของซิงเกิ้ลมัมมากขึ้น ในบทความนี้ จึงขอเสนอ 6 เหตุผล ที่ทำไมจึงมีปริมาณของซิงเกิ้ลมัมในประเทศไทยเพิ่มขึ้นในทุกๆปี

วัฒนธรรมเปลี่ยนไป

เนื่องจากวัฒนธรรมไทย และรวมถึงชาติเอเชีย ให้ความสำคัญ และความเท่าเทียมกันระหว่างเพศชายและเพศหญิงมากยิ่งขึ้น ดังนั้น ในสมัยก่อน ผู้หญิงไม่ต้องทำงาน ซึ่งมีรายได้มาจากฝ่ายชายเป็นหลัก ดังนั้นปัญหาครอบครัวที่เคยมี ก็ไม่เคยถูกแก้ไข เนื่องจากที่เพศหญิงจะต้องทนเพื่อลูก เพราะไม่มีความมั่นใจว่า หากแยกทางกับฝ่ายชาย จะสามารถเลี้ยงลูกได้อย่างดีหรือไม่ แต่ในปัจจุบัน ที่ผู้หญิงมีความสามารถ หาเงิน เลี้ยงดูตัวเองได้มากขึ้น ดังนั้นความมั่นใจในการที่จะออกมาเลี้ยงดูลูกด้วยตัวเองก็มีมากขึ้น จึงส่งผลให้จำนวนซิงเกิ้ลมัม มีจำนวนมากขึ้นอย่างเห็นได้ชัด

คนรุ่นใหม่ให้ความสำคัญกับคุณภาพชีวิตการเจริญเติบโตของลูกมากขึ้น

นี่ไม่ได้หมายความว่า คนรุ่นก่อนไม่ให้ความสำคัญกับลูก แต่ในที่นี้ เป็นสิ่งที่สืบเนื่องมาจากข้อ 1 เนื่องจากในสมัยก่อน เพศหญิงต้องยอมเพศชายมาก เนื่องจากกลัวว่าจะไม่สามารถหาเงินมาค้ำจุนครอบครัวได้ ดังนั้นปัญหาต่างๆระหว่างคู่ครอง จึงมีการทะเลาะเบาะแว้ง และต้องทนอยู่ด้วยกัน ทำให้เด็กอาจซึมซับพฤติกรรมที่ไม่ดี สุขภาพจิตเสีย จากการทะเลาะเบาะแว้งของผู้ใหญ่ได้ ไม่ใช่ว่าคนสมัยนี้ไม่มีความอดทน แต่หากถามคู่ร้างหลายๆคู่ ว่าทำไมถึงเลิกกัน สาเหตุหนึ่ง ที่เป็นสาเหตุหลักคือ ไม่อยากให้ลูกต้องเติบโตด้วยความรุนแรง จากปัญหาของผู้ใหญ่